|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11, +381 21 456 721 Ф: +381 21 456 040  psp@vojvodina.gov.rs | |
|  | БРОЈ: 104-401-190/2022-04-1 | ДАТУМ: 09.06.2022.године |

На основу члана 9. Правилником о додели средстава за суфинансирање набавке опреме за наводњавање и опреме за побољшање водног, ваздушног и топлотног режима биљака на територији АП Војводине у 2022. години („Службени лист АПВ“ број 4/2022), покрајински секретар за пољопривреду, водопривреду и шумарство дана 09.06.2022. доноси

**ИЗМЕНУ ОДЛУКЕ бр. 1**

**о опредељивању средстава по Конкурсу за доделу средстава за суфинансирање набавке опреме и система за наводњавање и опреме за побољшање водног, ваздушног и топлотног режима биљака на територији АП Војводине у 2022. години**

1.

У тачки 1. Одлуке о опредељивању средстава по Конкурсу за доделу средстава за суфинансирање набавке опреме и система за наводњавање и опреме за побољшање водног, ваздушног и топлотног режима биљака на територији АП Војводине у 2022. години одобрава се износ од **369.955.803,00 динара.**

2.

У табели о расподели средстава у редном броју 369 и 572 мењају се износи прихватљиве инвестиције, одобрен износ средстава Секретаријата и износ сопствених средстава на следећи начин:

„

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Редни број** | **Име и презиме** | **Број пријаве** | **Бодови** | **Прих. инвестиција** | **Одобрено** | **%** | **Сопствена средства** | **%** |
| 369 | Бошко Паић | 104-401-2990/2022-04 | 105 | 2.941.373,20 | 1.592.048,00 | 54,13 | 1.349.325,20 | 45,87 |
| 572 | Левенте Одри | 104-401-2896/2022-04 | 85 | 197.660,10 | 138.362,00 | 70,00 | 59.298,10 | 30,00 |

„

3.

У табели „Одустали од пријаве“ додаје се редни број 3 на следећи начин:

„

|  |  |  |  |  |
| --- | --- | --- | --- | --- |
| **Редни број** | **Име и презиме** | **Општина** | **Број пријаве** | **Статус пријаве** |
| 3 | Силвестер Нађерђ | Суботица | 104-401-804/2022-04 | Корисник одустао од пријаве |

„

4.

Након доношења одлуке о додели бесповратних средстава, покрајински секретар у име Покрајинског секретаријата закључује уговор о додели средстава сa корисником, којим се регулишу права и обавезе уговорних страна.

5.

Ову одлуку објавити на сајту Покрајинског секретаријат за пољопривреду, водопривреду и шумарство.

**О б р а з л о ж е њ е**

Покрајински секретаријат за пољопривреду, водопривреду и шумарство (у даљем тексту: Секретаријат), објавио је Конкурс за доделу средстава за суфинансирање набавке опреме и система за наводњавање и опреме за побољшање водног, ваздушног и топлотног режима биљака на територији АП Војводине у 2022. години (у даљем тексту: Конкурс) у дневном листу „Дневник“ дана 18.01.2022. године и „Службеном листу АПВ“ број 4/2022 године и донео је Правилник о додели средстава за суфинансирање набавке опреме и система за наводњавање и опреме за побољшање водног, ваздушног и топлотног режима биљака на територији АП Војводине у 2022. години (Службени лист АПВ“ број 4/2022 и 16/2022) (у даљем тексту: Правилник).

Чланом 8. Правилника је прописано да Комисија разматра пријаве поднете на Конкурс и сачињава предлог Одлуке о додели средстава.

Комисија је дана 09.06.2022. године доставила Записник о раду са предлогом одлуке о опредељивању средстава број 104-401-190/2022-04-2. Записником је констатовано да је комисија одлучила по уложеној жалби корисника, дој је један корисник одустао од пријаве иједан корисник одустао од дела инвестиције, што је дефинисано у табелама измењене Одлуке.

**Покрајински секретар**

**Чедомир Божић**